Държавен вестник, бр. 70, 2004 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  70
7. контрабанда на акцизни стоки и други
престъпления, свързани с международната тър-
говия и икономическия обмен;
8. изготвяне на неистински и преправяне
на истински парични знаци, таксови марки,
пощенски марки и ценни книжа, средства за
безналично разплащане и официални докумен-
ти, както и използването и разпространение-
то на подправени парични знаци, таксови
марки, пощенски марки и ценни книжа, сред-
ства за безналично разплащане и официални
документи;
9. незаконни финансови операции, икономи-
чески престъпления, легализация на финансо-
ви средства, придобити от престъпна дейност;
10. престъпления срещу живота, здравето,
свободата, човешкото достойнство;
11. престъпления срещу собствеността;
12. незаконната търговия и контрабандата
на културни и исторически ценности, произве-
дения на изкуството, скъпоценни метали и
минерали и други ценни предмети;
13. престъпления против околната среда.
(2) Страните си оказват съдействие в борба-
та и срещу други видове престъпления, чието
предотвратяване и разкриване изисква сътруд-
ничеството на компетентните им органи.
(3) Страните осъществяват сътрудничество
само по отношение на тези действия, които се
явяват престъпления в съответствие с нацио-
налните законодателства на техните държави.
Член 4
Форми на сътрудничество
За целите на сътрудничеството по това спо-
разумение страните в съответствие с национал-
ните законодателства на своите държави:
1. взаимно ще обменят опит и данни за запо-
дозрени лица или лица, участващи в извършва-
нето на тежки престъпления, особено в област-
та на организираната престъпност, за връзките
на извършителите, информация за организаци-
ята на групи, извършващи престъпна дейност,
и тяхната структура, за типичното поведение
на отделните извършители и групи, за времето,
мястото и метода на извършване на престъпле-
нията, за обектите, които са предмет на прес-
тъпни посегателства, за специфичните обстоя-
телства, за нарушаване на конкретни правни
норми и за мерките, предприети за предотвра-
тяването и пресичането на престъпленията;
2. ще си взаимодействат при провеждането
на оперативно-издирвателни мероприятия, като
взаимно си оказват организационна помощ;
3. ще си сътрудничат при издирване на за-
подозрени в извършването на престъпна дей-
ност лица и лица, избягващи наказателна от-
говорност или изпълнение на наложеното им
наказание;
4. ще си сътрудничат при издирване на из-
чезнали лица във връзка с престъпна дейност,
включително извършване на действия, свърза-
ни с идентификацията на лица или тленни ос-
танки на неидентифицирани лица;
5. ще си сътрудничат при издирване на от-
краднати вещи и на други предмети, свързани с
престъпна дейност, включително и моторни
превозни средства;
6. взаимно ще координират сътрудничество-
то си в предоставянето на персонална, техни-
ческа и организационна помощ при разкрива-
нето на извършители на престъпни деяния съг-
ласно това споразумение;
7. ще обменят информация и опит за мето-
дите, новите форми на извършване на престъп-
ления, излизащи извън границите на държави-
те на договарящите страни;
8. взаимно ще обменят информация за ре-
зултатите от криминалистически и кримино-
логични изследвания на престъпна дейност, за
практиката на разследване, работните методи,
техниките на разследване и прилагането на
методите и средствата на работа с цел тяхното
по-нататъшно развитие;
9. ще координират дейността си по въпроси,
възникващи в процеса на сътрудничество, вклю-
чително създаването на съвместни работни гру-
пи, обмен на представители и обучение на кадри.
Член 5
Борба с тероризма
Страните в съответствие с националните
законодателства на своите държави и разпоред-
бите на това споразумение в областта на борба-
та с тероризма ще обменят:
 1. опит и сведения за планирани или вече
извършени терористични актове, за участващи-
те в тях лица, за начините и средствата, които
се използват за извършването на тези актове,
за установени или предполагаеми източници и
канали на финансиране, за логистична и други
видове материална и организационна подкрепа
на терористични организации и групи;
2. информация за терористични организации
и техните членове, които планират или са из-
вършили престъпни деяния на територията на
една от двете държави;
3. аналитични и концептуални материали,
свързани с тероризма.
Член 6
Борба с незаконния трафик на наркотични
вещества и техните аналози и прекурсори
Страните в съответствие с националните за-
конодателства на своите държави в областта на
борбата срещу незаконния трафик на наркотич-
ни вещества и техните аналози и прекурсори:
1. взаимно ще обменят опит и данни за лица,
участващи в незаконния трафик на наркотични
вещества и техните аналози и прекурсори, за
местата на тяхното укриване, за транспортните
маршрути, за използваните превозни средства
и методите на действие, за местата на произход
и пунктовете на доставяне на наркотичните
вещества и техните аналози и прекурсори, как-
то и за специфичните подробности за тази прес-
тъпна дейност, доколкото това е необходимо за
нейното разкриване;